CELEX: 62008CN0278
Language: mt
Date: 2008-06-26 00:00:00
Title: Kawża C-278/08: Talba għal deċiżjoni preliminari magħmula minn Obersten Gerichtshofs (l-Awstrija) fis- 26 ta' Ġunju 2008 — Die BergSpechte Outdoor Reisen und Alpinschule Edi Koblmüller GmbH vs Günter Guni und trekking.at Reisen GmbH

30.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/30
            
         Talba għal deċiżjoni preliminari magħmula minn Obersten Gerichtshofs (l-Awstrija) fis-26 ta' Ġunju 2008 — Die BergSpechte Outdoor Reisen und Alpinschule Edi Koblmüller GmbH vs Günter Guni und trekking.at Reisen GmbH
   (Kawża C-278/08)
   (2008/C 223/46)
   Lingwa tal-kawża: Il-Ġermaniż
   Qorti tar-rinviju
   Oberster Gerichtshof
   Partijiet fil-kawża prinċipali
   
      Rikorrenti: Die BergSpechte Outdoor Reisen und Alpinschule Edi Koblmüller GmbH
   
      Konvenuta: Günter Guni und trekking.at Reisen GmbH
   Domandi preliminari
   
               1)
            
            
               L-Artikolu 5(1) ta' l-ewwel Direttiva tal-Kunsill (89/104/KEE) tal-21 ta' Diċembru 1988 biex jiġu approssimati l-liġijiet ta' l-Istati Membri dwar it-trade marks (ĠU L 40. p. 1; iktar 'il quddiem: direttiva 89/104) (1) għandu jiġi interpretat fis-sens li trade mark hija użata b'mod riżervat għall-proprjetaru tat-trade mark jekk it-trade mark jew sinjal simili magħha (per eżempju l-element verbali ta' trade mark figurattiva u verbali) jekk hija użata bħala keyword ma' operator ta' mutur ta' riċerka u li, konsegwentement, meta l-imsemmija trade mark hija ttajpjata bħala kelma ta' riċerka fil-mutur ta' riċerka in kwistjoni, jidher fuq l-iskrin riklam għal merkanzija jew servizzi identiċi jew simili?
            
         
               2)
            
            
               Jekk ir-risposta għad-domanda 1 hija f'affermattiv:
               
                           A)
                        
                        
                           Id-dritt ta' esklużività tal-proprejtaru tat-trade mark jinkiser meta l-użu ta' kelma ta' riċerka identika għat-trade mark għal riklam għal merkanzija jew servizzi identiċi, indipendentement mill-kwistjoni dwar jekk ir-riklam jidherx fil-lista ta' riżultati jew f'riklam separat minnha jew jekk dan jinsabx taħt it-titolu “informazzjoni kummerċjali”?
                        
                     
                           B)
                        
                        
                           Meta l-użu ta' sinjal identiku għat-trade mark in kwistjoni għal merkanzija jew servizzi jew meta l-użu ta' sinjal identiku għat-trade mark għal merkanzija jew servizzi identiċi jew simili, għandha tiġi eskliża l-probbabbiltà ta' konfużjoni peress li r-riklam tinsab taħt it-titolu informazzjoni kummerċjali u/jew ma jidhirx fil-lista tar-riżultati iżda f'riklam separat minnha?
                        
                     
         
      (1)  ĠU L 40, p. 1.